paragraph_text: Padom Austro-Ugarske Monarhije, mladi časnik Gracija Bilafer preuzeo zapovjedništvo Frankopana gdje je istaknuo hrvatsku zastavu. Bio je to prvi brod u Trstu pod hrvatskom zastavom. Nakon proglašenja Države SHS, 29. listopada 1918. je s tim brodom na čelu konvoja od ukupno četiri broda isplovio iz Trsta u Rijeku. Na krmi je istaknuo hrvatsku zastavu, a na jarbolima srpsku (pramčanom) i slovensku (krmenom). Kad je stigao u Rijeku, prijavio se mjesnom Narodnom vijeću, a posade brodova istom su tijelu položile prisegu. Bilaferov je brod Frankopan dočekao savezničku flotu. Poslije je sudjelovao u poslovima Narodnog vijeća Rijeke kad se preuzimalo civilnu i vojnu vlast od Mađara. Italija je uskoro okupirala Rijeku i na njegovom je brodu maknuta hrvatska zastava.Zadarski list Na današnji dan, 11. lipnja 2009. (pristupljeno 26. kolovoza 2016.)Večernji list ''Pješčani sat. 6. lipnja'', 6. lipnja 2002. (pristupljeno 26. kolovoza 2016.)[https://hgdcgkotor.files.wordpress.com/2011/09/glasnik-75-76.pdf Hrvatski glasnik, glasilo Hrvata Crne Gore, broj 75/76 lipanj / srpanj 2011. ISSN 1800-5179] Darko Gulin: Vizionar zadarskog pomorstva, str. 46-48